હિન્દૂ ધર્મમાં ઘણા દેવી દેવતાઓ છે. દરેક દેવી દેવતાનું અલગ અલગ મહત્વ છે. દરેક કોઈના પોતાના ઇષ્ટ દેવ હોય છે. હિન્દૂ ધર્મમાં પવનપુત્ર હનુમાન એકમાત્ર એવા દેવતા છે જેમણે એક ભક્ત બનીને ભગવાન ને મેળવ્યા છે. હનુમાન જી ને કળિયુગના દેવતા પણ માનવામાં આવે છે. કહેવામાં આવે છે કે હનુમાન જી ની ભક્તિ થી પ્રસન્ન થઈને ભગવાન રામે તેને અમરત્વ નું વરદાન આપ્યું હતું અને તે આજે પણ આ કળિયુગમાં હાજર છે. જે ભક્તો સાચા મન થી પંચમુખી હનુમાન જી ના મંત્ર નું ઉચ્ચારણ કરીને હનુમાન જી ની સ્તુતિ કરે છે તેઓને હનુમાન જી તરત જ ફળ આપે છે. પણ એ જરૂરી નથી કે તમે માત્ર હનુમાન મંત્ર વાંચીને જ તેની સ્તુતિ કરો. રામાયણ માં એ વાતનો ઉલ્લેખ છે કે હનુમાન જી એ સાચા મન અને નિઃસ્વાર્થ ભાવથી ભગવાન રામની આરાધના કરી હતી. જયારે રામ દરબારે ઉપહાર સ્વીકાર ન કરવા પર વિભીષણે જયારે હનુમાન જી નો મજાક ઉડાવ્યો હતો ત્યારે તેમણે પોતાની છાતી ચીરીને સીતા-રામ ના દર્શન કરાવ્યા હતા. ભગવાન રામ પણ હનુમાન જી ને સૌથી વિશ્વાસી માનતા હતા.